b"\n_START_ARTICLE_\nGrad Al-Karak\n_START_SECTION_\nZgodovina\n_START_PARAGRAPH_\nPagan je bil tudi gospodar Oultrejordaina in grad Al-Karak je postal sredi\xc5\xa1\xc4\x8de njegove mo\xc4\x8di, ki je na jugu nadomestil \xc5\xa1ibkej\xc5\xa1i grad Montreal. Zaradi svojega polo\xc5\xbeaja vzhodno od Mrtvega morja je grad Al-Karak lahko nadzoroval beduinske pastirje, pa tudi trgovske poti od Damaska do Egipta in Meke. Njegova naslednika, njegov ne\xc4\x8dak Maurice in Philip Milly (baron v Jeruzalemskem kraljestvu in sedmi veliki mojster vitezov templarjev), sta dodala stolpe in za\xc5\xa1\xc4\x8ditila severno in ju\xc5\xbeno stran z dvema globokima kamnitima jarkoma (ju\xc5\xbeni jarek je slu\xc5\xbeil tudi kot zbiralnik). Najbolj opazna kri\xc5\xbearska arhitekturna zna\xc4\x8dilnost, ki je pre\xc5\xbeivela, je severna stena, v katero so vgrajene ogromne obokane dvorane na dveh nivojih. Uporabljene so bile za bivalne prostore in hleve, slu\xc5\xbeile pa so tudi kot bojna galerija s pogledom na pristop in za zavetje pred izstrelki iz oblegovalnih naprav._NEWLINE_Leta 1176 je Renaud de Ch\xc3\xa2tillon pridobil posest nad gradom Al-Karak, potem ko se je poro\xc4\x8dil s Stephanie Milly, vdovo Humphreyja III. iz Torona (in snahe Humphreja II. iz Torona) \xe2\x80\x93 Toron zdaj Tibnin ali Tebnine v ju\xc5\xbenem Libanonu, je bil velik kri\xc5\xbearski grad, zgrajen v libanonskih gorah na cesti od Tire do Damaska). Z gradu Al-Karak je Renaud nadlegoval trgovske karavane kamel in celo poskusil napad na Meko. Leta 1183 je Saladin grad oblegal kot odgovor na Renaudove napade. Obleganje se je zgodilo med poroko Humphreyja IV. iz Torona in Isabelle I. iz Jeruzalema, Saladin pa se je po nekaj pogajanjih in s vite\xc5\xa1kim namenom strinjal, da ne bo ciljal na njihovo sobo, medtem ko so njegove oblegovalne naprave napadali preostali grad. Obleganje je na koncu odre\xc5\xa1il Baudouin IV. Jeruzalemski._NEWLINE_Saladin je Al-Karak ponovno oblegal leta 1184. Posku\xc5\xa1al je napolniti jarke, ki so prepre\xc4\x8devali, da bi  oblegovalne naprave posegli v grajski zid. Vendar so, tako kot prvo obleganje Al-Karaka, Saladin in njegovi ljudje od\xc5\xa1li, preden je okrepljena kri\xc5\xbearska vojska lahko prisko\xc4\x8dila na pomo\xc4\x8d gradu. To obleganje je trajalo le \xc5\xa1tiri tedne._NEWLINE_Zadnje obleganje v 12. stoletju je leta 1188 vodil Sa\xe2\x80\x99d Al-Din, Saladinov ne\xc4\x8dak. Za razliko od obleganj pred njim muslimanska vojska ni bila ogro\xc5\xbeena z okrepitvami kri\xc5\xbearjev. Leto, preden je Saladin v bitki pri Hattinu premagal pre\xc5\xa1tevil\xc4\x8deno kri\xc5\xbearsko vojsko, zato kri\xc5\xbearji niso mogli zbrati dovolj vojakov, da bi okrepili Al-Karak. Muslimanska vojska je prekinila zaloge gradu, grad pa se je predal po nekaj mesecih. Da je grad padel, se verjame, da je pri\xc5\xa1lo zaradi pomanjkanja oro\xc5\xbeja in ne zaradi pomanjkanja hrane. S padcem Al-Karaka se je kmalu zatem predal tudi grad Montreal._NEWLINE_Leta 1263 je mamelu\xc5\xa1ki sultan Baibars na severozahodnem vogalu raz\xc5\xa1iril in postavili stolp. V \xc4\x8dasu dinastije Ajubidov je Al-Karak slu\xc5\xbeil kot administrativno sredi\xc5\xa1\xc4\x8de za vse jordanske regije. Ko je Saladinov brat, Al 'Aldil dobil nadzor nad gradom, ga je postavil za mesto ene od svojih zakladnic. Grad je \xc5\xa1e naprej slu\xc5\xbeil kot sede\xc5\xbe kraljeve zakladnice za preostanek dinastije Ajubidov. Med nekaterimi notranjimi spopadi med \xc4\x8dlani dinastije v 1230-ih in 1240-ih je bil Al-Karak eden izmed treh kne\xc5\xbeevin, ki so lahko ostale neodvisne. Grad je leta 1249 prevzel egiptovski sultan al-Salih Ajub. Al-Karak je bil za Ajubide tako pomemben, da je zapisano, da so smeli samo guvernerji Al-Karaka in Damaska nositi uradne dopise na rde\xc4\x8dem papirju. Do leta 1263 je bil grad pod vladavino mamelu\xc5\xa1kega sultana Baybarsa. Pod mameluki je \xc5\xa1e naprej ostal pomembno upravno sredi\xc5\xa1\xc4\x8de. Ibn 'Abd al Zahir je izjavil, da so v gradu delal \xc5\xa1tiri ministrstva: ministrstvo vojske, za finance, ministrstvo Al-Karak in kanclerstvo. Zaradi pomena gradu je upravljal tudi pomembno voja\xc5\xa1ko silo, ki je imela pod vladavino al-Mughith vsaj 700 konjenikov._NEWLINE_Grad Al-Karak je bile leta 1834 ponovno oblegan, sedaj z uporni\xc5\xa1kim vodjem kme\xc4\x8dkega upora v Palestini. Leta 1840 je grad zajel Ibrahim pa\xc5\xa1a Egiptovski in uni\xc4\x8dil ve\xc4\x8dji del utrdb. Leta 1844 so bile njegove \xc4\x8dete, ki niso imele nadzora nad okoli\xc5\xa1kim pode\xc5\xbeeljem, oblegane. Na koncu so bili izstradani in mnogi ubiti._NEWLINE_V \xc4\x8dasu Osmanskega cesarstva je imel pomembno vlogo zaradi svoje strate\xc5\xa1ke lege na kri\xc5\xbei\xc5\xa1\xc4\x8du med Arabskim polotokom, Egiptom in Veliko Sirijo._NEWLINE_Leta 1893 so osmanske oblasti ponovno vzpostavile nadzor nad tem obmo\xc4\x8djem, tako da so v gradu Al-Karak postavile prebivali\xc5\xa1\xc4\x8de mutasarrifa (guvernerja) z garnizonom 1400 vojakov, vklju\xc4\x8dno 200 konjeniki. Deli gradu so bili ponovno uporabljeni. Nekaj uni\xc4\x8dene zgradbe je bila posledica tega, da so doma\xc4\x8dini odstranili kamne, ki so vsebovali kalijev nitrat, ki se uporablja za izdelavo smodnika.  Srednjeve\xc5\xa1ki zgodovinar Paul Deschamps je v 1920-ih prou\xc4\x8deval kri\xc5\xbearske gradove. Med pomembnimi raziskavami, ki jih je opravil Deschamps, je leta 1929 skupaj z arhitektom Francoisom Anusom ustvaril prve natan\xc4\x8dne na\xc4\x8drte gradu Al-Karak. _NEWLINE_18. decembra 2016 je bil grad prizori\xc5\xa1\xc4\x8de teroristi\xc4\x8dnega napada. \xc5\xa0tirinajst ljudi je bilo ubitih in 34 ranjenih, ve\xc4\x8dina so bili jordanska varnostna sila in lokalni civilisti. Umrl je tudi kanadski turist.\n_START_SECTION_\nArhitektura\n_START_PARAGRAPH_\nGrad Al-Karak je primer enega prvih gradov, ki so jih zgradili Franki, ki so uporabljali utrjeno konstrukcijo stolpov in je viden primer kri\xc5\xbearske arhitekture, me\xc5\xa1anice zahodnoevropskih, bizantinskih in arabskih modelov. \xc5\xa0tevilni zgodnji frankovski gradovi pred Al-Karakom so bili zgolj stolpi, zgrajeni vzdol\xc5\xbe kri\xc5\xbearskih dr\xc5\xbeav v prvih letih kri\xc5\xbearjev. V drugi polovici 12. stoletja je vse ve\xc4\x8dja muslimanska gro\xc5\xbenja kri\xc5\xbearjem posodobila grajski na\xc4\x8drt in dajala prednost obrambnim elementom. Grad Al-Karak je odli\xc4\x8den primer  gradu ostrog, gradu, zgrajenega na vrhu gore, da bi izkoristili naravno topografijo, saj je zgrajen na ju\xc5\xbenem koncu planote, obkro\xc5\xbeene s treh strani s strmimi grapami. To je imelo prednost med obleganjem, ko se je skoncentriral napad na samo eno stran gradu, zato so lahko branilci tam namestili ve\xc4\x8dino svoje obrambne sile. Gradovi ostrogi so izkoristili tudi glasije, zemeljsko bre\xc5\xbeino, ki je napadalce izpostavila branilcem. Strme bre\xc5\xbeine okoli Al-Karaka so zna\xc4\x8dilne za ledenik._NEWLINE_Grad je uporabljal tudi umetne utrdbe, vklju\xc4\x8dno z jarki in debelimi kamnitimi zidovi. Ker so se muslimanske vojske za\xc4\x8dele premikati z oblegovalnim oro\xc5\xbejem, kot so oblegovalne naprave, so se frankovski gradovi za\xc4\x8deli prilagajati z gradnjo debelej\xc5\xa1ih in trdnej\xc5\xa1ih zidov . V bli\xc5\xbeini gradu je bil zgrajen bizantinski jarek, jarek za zadr\xc5\xbeevanje oblegovalnih naprav na varnej\xc5\xa1i razdalji. V bli\xc5\xbeini mesta je \xc5\xa1e en jarek, ki je mnogo globlji, a o\xc5\xbeji, zahodno od gradu (zdaj skoraj popolnoma zapolnjen) . Kri\xc5\xbearji so uporabili vulkanski kamen v grobi obliki za gradnjo velikih zidov po obodu gradu. Potem ko je Sa'd al-Din zajel Al-Karak, so muslimani uporabili apnenec iz bli\xc5\xbenjih kamnolomov za popravilo in \xc5\xa1iritev gradu. V muslimanskem in kr\xc5\xa1\xc4\x8danskem kamnose\xc5\xa1tvu so vidni znaki kamnitih blokov, ki so na robovih gladki, osrednji del pa je grob in dvignjen._NEWLINE_Grajski zidovi so utrjeni s pravokotnimi \xc5\xa1trle\xc4\x8dimi stolpi, kar ka\xc5\xbee na dejstvo, da je \xc5\xa1lo za enega izmed prej\xc5\xa1njih gradov, ki so ga zgradili kri\xc5\xbearji, \xc5\xa1ele pozneje v kri\xc5\xbearskih vojnah so naredili prehod na okrogle stolpe v kurtini, da bi pomagali pri vidnosti. Pri Al-Karaku so stolpi veliko bli\xc5\xbeje kot na drugih gradovih, teoreti\xc4\x8dno pa pomagajo pri te\xc5\xbeavah z vidnostjo. Tudi stolpi so bili postavljeni na rednih to\xc4\x8dkah ob steni; temu se re\xc4\x8de bizantinska stolpna zgradba - kvadratni stolpi na Al-Karaku so enaki tistim, ki jih je uporabljalo bizantinsko cesarstvo._NEWLINE_Medtem ko je grad Al-Karak velik in mogo\xc4\x8den grad, je njegova zasnova manj prefinjena od zasnove koncentri\xc4\x8dnih kri\xc5\xbearskih gradov, kot je Krak des Chevaliers, njegova zidava pa je sorazmerno surova. \xc5\xa0tevilne obrambe so bile med osvojitvijo dinastij Ajubidov in mamelukov uni\xc4\x8dene in obnovljene. Pod al-Nasier Dawudom se je v 1244\xe2\x80\x9345 ve\xc4\x8dji del Al-Karakove obrambe raz\xc5\xa1iril in izbolj\xc5\xa1al. Leta 1227 je sultan Damaska, al Mu'azzam 'Isa naro\xc4\x8dil gradnjo podzemnega tunela, ki je od gradu vodil v mesto.\n_START_SECTION_\nGrad danes\n_START_PARAGRAPH_\nMedtem ko se je grad Al-Karak v preteklosti uporabljal za za\xc5\xa1\xc4\x8dito premo\xc5\xbeenja kri\xc5\xbearskih dr\xc5\xbeav v latinsko Jeruzalemskem kraljestvu, je danes njegova naloga veliko bolj zemeljska. V mestu, ki obdaja grad Al-Karak, domuje pribli\xc5\xbeno 170.000 ljudi in je '\xc5\xbeivahna turisti\xc4\x8dna znamenitost'. Veliko ljudi potuje po starodavni kraljevi cesti, da bi se ustavilo v Al-Karaku na poti do drugih turisti\xc4\x8dnih znamenitosti. leta 1985 jr Odbor za svetovno dedi\xc5\xa1\xc4\x8dino je odlo\xc4\x8dil, da Al-Karak ne bi smel biti Unescovo mesto, saj obstajajo \xc2\xbbbolj reprezentativni primeri kri\xc5\xbearskih gradov\xc2\xab. To je deloma zato, ker grad ni v najbolj\xc5\xa1em stanju in je v Transjordaniji ve\xc4\x8d primerov kri\xc5\xbearskih gradov, ki so v bolj\xc5\xa1em stanju._NEWLINE_Decembra 2016 je bil Al-Karak tar\xc4\x8da teroristi\xc4\x8dnega napada. Govorilo se je, da so se po spopadu s policijo teroristi umaknili v grad in zadr\xc5\xbeali civilne talce. Danes se v popularni kulturi grad Al-Karak ne omenja veliko, vendar je imel veliko vlogo v filmu iz leta 2005 Kingdom of Heaven (\xe2\x80\x98Kraljevstvo nebes'), v katerem so igrali Orlando Bloom, Eva Green in Liam Neeson._NEWLINE_Na spodnjem dvori\xc5\xa1\xc4\x8du gradu je Arheolo\xc5\xa1ki muzej Karak, ki so ga odprli leta 2004 po obnovitvenih delih. Predstavlja lokalno zgodovino in arheologijo regije okoli gradu Al-Karak - de\xc5\xbeele Moab - od prazgodovine do islamske dobe. Podrobno je predstavljena zgodovina kri\xc5\xbearjev in muslimanov na gradu in mestu."